Valla- ja linnavanemate täiskogu koosolek


Valiti maanõunik ja maavolinikke. 

Täna toimus kell 11 Viru maavalitsuse ruumes Virumaa valla- ja linnavanemate täiskogu koosolek. Koosoleku avas maavanam K. Pajos, tervitades kokkutulnuid ja avaldades tänu valdadereformi läbiviimisel osutatud suure töö eest. Edasi andis maavanem kätte Vabariigi Presidendi otsusel määratud E. Punase Risti teenetemärgid järgmistele isikutele: maanõunik R. Känd (4. kl.), Küti vallavanem A. Pall, Sõmeru v.-van. J. Ups, Kunda v.-sekr. Andre ja Mäetaguse v.-sekr. R. Kers (kõigile 5. kl.).

Järgnevalt toimus uute maavolinike valimine valdadereformi tõttu likvideerunudvaldade vanemate asemele. Välja langesid Pada v.-v. Tõevere ja Voka v.-v. Voormansik. Kandidaatideks seati üles L. Allak (Avanduse), A. Saaga (Undla) ja Ilves (Maidla), kellest valiti L. Allak ja Ilves. Maanõunikuks vallavanemate hulgast valiti edasi senine maanõunik A. Poom (Vao).

Vallavanemate täiskogukiitis ka heaks Toilasse uue jaoskonna-arsti piirkonna moodustamise, kusjuures põhjendusi ja seletusi sammu tarvilikkusest esitas abimaavanem E. Raatma. Otsus on juba varemaltki tehtud, kui[d?] valla- ja linnavanemate täiskogu poolt heakskiitmata ei leidnud ta siseministeeriumis vormilisil põhjusil kinnitamist.

Koosoleku lõpul võttis maavanem ametivande viielt uuelt vallavanemalt, kes astusid 1. aprillist ametisse. Ametvande andsid: L. Allak (Avanduse), A. Saaga (Undla), T. Tamme (Mahu), A. Nuut (Raja) ja J. Parma (Vasknarva).

1939